b"\n_START_ARTICLE_\nBydeler i Hamar\n_START_PARAGRAPH_\nIf\xc3\xb8lge Statistisk sentralbyr\xc3\xa5 har Hamar by 30\xc2\xa0015 innbyggere.  Andre forsteder er Hjellum, Ridabu og Smeby og Solvang. Tettstedene i kommunen er Ingeberg, med 638 innbyggere, og Slemsrud, med 406 innbyggere \xe2\x80\x93 begge disse ligger opp mot \xc3\x98vre Vang. Boligfeltene Vangli og Grubhol ligger langs riksvei 25 mot L\xc3\xb8ten. En liten del av tettstedet Ilseng strekker seg ogs\xc3\xa5 inn i Hamar kommune.\n_START_SECTION_\nBriskeby\n_START_PARAGRAPH_\nBriskeby er en bydel p\xc3\xa5 Hamar, blant annet kjent for fotballaget Hamarkameratenes hjemmearena, Briskeby gressbane.\n_START_SECTION_\nDisen\n_START_PARAGRAPH_\nBydelen er del av Disen g\xc3\xa5rd, tidligere beliggende i Vang og innlemmet i Hamar kommune ved byutvidelsen i 1946\n_START_SECTION_\nStorhamar\n_START_PARAGRAPH_\nStorhamar er en bydel p\xc3\xa5 Hamars vestkant og er blant annet kjent for breddeidrettslaget Storhamar Idrettslag som bedriver ishockey, fotball, h\xc3\xa5ndball og kunstl\xc3\xb8p. Bydelen ligger i omr\xc3\xa5det rundt Domkirkeodden, p\xc3\xa5 det som f\xc3\xb8r var Storhamar g\xc3\xa5rds grunn og har en varierende bygningsmasse som spenner seg fra tradisjonelle eneboliger til blokkbebyggelse knyttet mot Hamar og Omegn Boligbyggelag.\n_START_SECTION_\nIngeberg\n_START_PARAGRAPH_\nIngeberg er et tettsted i Hamar kommune, og ligger cirka fem kilometer \xc3\xb8st for byen.\n_START_SECTION_\nRidabu\n_START_PARAGRAPH_\nRidabu er en forstad til Hamar som ligger i et historisk viktig omr\xc3\xa5de. G\xc3\xa5rdene Torshov og Vidarshov ble sannsynligvis brukt som gudesteder i f\xc3\xb8r-kristen tid, mens \xc3\x85ker g\xc3\xa5rd var et h\xc3\xb8vdingsete og maktsentrum. Det er gjort arkeologiske funn p\xc3\xa5 alle stedene. Planene for riksvei 25, som g\xc3\xa5r gjennom Ridabu, m\xc3\xa5tte i sin tid gj\xc3\xb8res om p\xc3\xa5 grunn av fredede gravhauger i omr\xc3\xa5det._NEWLINE_Ridabu var tidligere navnet p\xc3\xa5 hele Vangsomr\xc3\xa5det, men med oppf\xc3\xb8ringen av Vang kirke, endret det seg. Da tettbebyggelsen kom etter krigen, ble Ridabu navnet._NEWLINE_To av Norges mest kjente kokebokforfattere gjorde karriere p\xc3\xa5 Ridabu: Hanna Winsnes' L\xc3\xa6rebog i de forskellige grene af husholdningen kom ut i 1845, og regnes som Norges f\xc3\xb8rste kokebok. Henriette Sch\xc3\xb8nberg Erken ga i 1914 ut Stor kokebok for st\xc3\xb8rre og mindre husholdninger. De var bosatt p\xc3\xa5 nabog\xc3\xa5rdene Vang presteg\xc3\xa5rd og Dystingbo g\xc3\xa5rd.\n_START_SECTION_\nSmeby og Solvang\n_START_PARAGRAPH_\nSmeby og Solvang er to forsteder om lag to kilometer nord for Hamar sentrum, tettstedene blir ofte sett p\xc3\xa5 som ett tettsted av utenforst\xc3\xa5ende. Begge stedene ligger tett inntil hverandre og har i grunnen vokst sammen og av den grunn finnes det bare \xc3\xa9n velforening, nemlig Smeby og Solvang Vel.\n_START_SECTION_\nSlemsrud\n_START_PARAGRAPH_\nSlemsrud er et tettsted i Hamar kommune i Hedmark, og ligger cirka ti kilometer nord\xc3\xb8st for byen. \xc3\x98vre Vang kirke ligger p\xc3\xa5 Slemsrud. Fotballaget Fart har ogs\xc3\xa5 tilholdssted her."